ईटीटी टीचर्स यूनियन ने दी संघर्ष तेज करने की चेतावनी
भास्कर संवाददाता | होशियारपुर
जिलापरिषद से शिक्षा विभाग में मर्ज हुए अध्यापकों के 50 करोड़ रुपए की अदायगी के मामले को लेकर ईटीटी टीचर्स यूनियन ने जिला प्रधान विकास शर्मा और जिला सचिव बलजीत सिंह की अध्यक्षता में जनरल बाडी की बैठक करके संघर्ष तेज करने की घोषणा की। यूनियन के राज्य महासचिव अजीब द्विवेदी और राज्य सचिव रमेश ने कहा कि पंजाब के बहुत से जिलों में सीपीएफ की अदायगी नकद हो चुकी है। होशियारपुर में बीडीपीओ की बेरूखी और वीपीईओ की ओर से उच्चाधिकारियों के पास गुमराह प्रचार के कारण यह मामला उलझा है। अध्यापकों ने एडीसी विकास हरबीर सिंह को मांगपत्र दिया। मौके पर हरमिंदरपाल सिंह, परमिंदर सिंह, विकास अरोड़ा, सतविंदर सिंह आदि सहित क्षेत्र के कई गणमान्य लोग भी मौजूद थे।
hin_Deva bho_Deva hin_Deva